FI
C 418/40
Euroopan unionin virallinen lehti
31.10.2022
2) Toinen kanneperuste, johon vedotaan toissijaisesti ja joka koskee delegoidun asetuksen 907/2014 (4) 12 artiklan 8 kohdassa vahvistetun suhteellisuusperiaatteen loukkausta siltä osin kuin komissio ei ole alentanut kiinteämääräisen korjauksen määrää — Espanjan kuningaskunta väittää tältä osin, että komissio on virheellisesti jättänyt ottamatta huomioon, että Espanjan viranomaisten esittämät kolme riskejä koskevaa ekstrapolaatiota ja se, että lähes kaikki heikkoudet koskivat tiettyjä populaatioryhmiä, osoittivat, että kiinteämääräinen korjaus oli suhteeton.
Komissio on näin ollen jättänyt virheellisesti soveltamatta delegoidun asetuksen 907/2014 12 artiklan 8 kohdassa säädettyä alennusta.
(1) (2) (3) (4)
EUVL EUVL EUVL EUVL
2022, 2013, 2014, 2014,
L L L L
157, 347, 227, 255,
s. s. s. s.
15. 549. 69.
18.
Kanne 28.8.2022 – Medel v. neuvosto (Asia T-530/22) (2022/C 418/53) Oikeudenkäyntikieli: englanti Asianosaiset Kantaja: Magistrats européens pour la démocratie et les libertés (Medel) (Strasbourg, Ranska) (edustajat: asianajajat C. Zatschler, E. Egan McGrath, A. Bateman ja M. Delargy) Vastaaja: Euroopan unionin neuvosto
Vaatimukset Kantaja vaatii unionin yleistä tuomioistuinta — kumoamaan Puolan elpymis- ja palautumissuunnitelmasta tehdyn arvion hyväksymisestä (COM(2022)0268) 17.6.2022 annetun neuvoston täytäntöönpanopäätöksen ja — velvoittamaan neuvoston vastaamaan omista oikeudenkäyntikuluista sekä korvaamaan kantajan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa viiteen kanneperusteeseen. 1.
Ensimmäisellä kanneperusteella väitetään, että neuvosto sivuutti unionin tuomioistuimen oikeuskäytännön, joka perustuu 19.11.2019 annettuun tuomioon K ym.
(Ylimmän tuomioistuimen kurinpitojaoston riippumattomuus) (C-585/18, C-624/18 ja C-625/18, EU:C:2019:982), 15.7.2021 annettuun tuomioon komissio v. Puola (Tuomareita koskeva kurinpitojärjestelmä) (C-791/19, EU:C:2021:596), 8.4.2020 annettuun määräykseen komissio v. Puola (C-791/19 R, EU:C:2020:277) ja 14.7.2021 annettuun unionin tuomioistuimen varapresidentin määräykseen komissio v. Puola (C-204/21 R, EU:C:2021:593), sekä rikkoi SEU 2 artiklaa ja 13 artiklan 2 kohtaa.
Kantaja väittää ensimmäisessä kanneperusteessa myös, että neuvosto ylitti toimivaltansa määrittämällä, miten Puolan pitäisi noudattaa Puolan ylimmän tuomioistuimen kurinpitojaostoa (jäljempänä kurinpitojaosto) koskevaa unionin tuomioistuimen oikeuskäytäntöä. 2.
Toisella kanneperusteella väitetään, että neuvosto rikkoi SEU 2 artiklaa ja SEU 19 artiklan 1 kohtaa sekä Euroopan unionin perusoikeuskirjan (jäljempänä perusoikeuskirja) 47 artiklaa, sellaisena kuin unionin tuomioistuin on tulkinnut niitä.
Kantaja väittää kyseisen kanneperusteen tueksi, että riidanalaisessa päätöksessä päätetyt uudistukset ovat SEU 2 artiklan ja SEU 19 artiklan 1 kohdan vastaisia siltä osin kuin niillä — tunnustetaan kurinpitojaoston päätöksillä olevan oikeusvaikutuksia niiden mitättömänä pitämisen sijasta